Żewġ mudelli żgħar minn Malta għadhom kemm kisbu suċċess kbir waqt kompetizzjoni li saret f'Lloret del Mar, ġewwa Barċellona, Spanja. Huma rebħu diversi titli, fosthom il-kategorija tal-bniet u tas-subien ta' The Best Model of Europe. Gwida.mt tkellmet ma' Kersten Borg fejn tana diversi informazzjoni u dettalji ta' din il-kompetizzjoni u dak li kisbu waqt il-kompetizzjoni. Kersten qalilna li f'din il-kompetizzjoni ħadu sehem pajjiżi minn madwar l-Ewropa fosthom Spanja, L-Italja, L-Ukrajna u r-Rumanija. Chrizaya Attard ta' 7 snin rebħet bl-ewwel post il-kategorija tal-bniet, u Slavin ta' 7 snin ukoll, kiseb it-tieni post fil-kategorija tas-subien. Chrizaya u Slavin huma t-tnejn li huma parti mill-Aġenzija tal-Imudellar ta' Miss Malta, liema kumpanija tat lil dawn il-mudelli żgħar l-opportunita biex jikkompetu f'din il-kompetizzjoni. Biex jipparteċipaw il-mudelli riedu jieħdu sehem f'diversi sfidi differenti fosthom photoshoots fejn urew karatteristiċi mill-kċina Maltija, filmat fejn riedu jintroduċu lilhom infushom u jitkellmu dwar pajjiżhom. Kellhom jaħdmu filmat ieħor ukoll fejn riedu juru talent tagħhom. It-tnejn li huma inzertaw għażlu l-kant. Chrizaya u Slavin għandhom lil Kersten Borg stess bħala manager, li flimkien ma' parti mit-tim ta' Miss Malta kien preżenti waqt din il-kompetizzjoni biex jagħti l-appoġġ tiegħu lill-mudelli ċkejkna. "Ninsab kburi immens b'dawn iż-żewġ mudelli għal dak li kisbu, u għax-xogħol iebes li wassalhom għal dan is-suċċess. Ta' età hekk żgħira huma wrew determinazzjoni u passjoni f'dak li jagħmlu, li hi ta' ispirazzjoni, mhux biss għal dawk tamparhom, iżda anke għalina l-adulti." Kersten jagħlaq billi jirringrazzja lil kull min kien ta' sostenn għal Chrizaya u Slavin fosthom lill-isponsors kollha! Jirringrazzja lil dawk li kontinwament jappoġġjaw ix-xogħol bla waqfien tat-tim ta' Miss Malta, u fl-aħħar u mhux l-inqas lill-ġenituri tal-mudelli, li jkunu dejjem hemm għalihom biex jaslu fejn jaslu! F'isem Gwida.mt nawguraw u nifirħu lil Chrizaya u Slavin għal dan is-suċċess! Prosit kbira tmur għal Kersten u għat-tim kollu ta' Miss Malta għall-ħidma u dedikazzjoni li dejjem ikollhom. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"